เรื่องร้องเรียน: ปัญหาเดิมที่ไม่เคยถูกแก้ไข ตลอดเกือบ 10ปี ที่จอดรถของตลาดนัดไทยช่วยไทย อยู่ระหว่างซอยปุณณวิถี25-27 กลิ่นเหม็นควันรถเข้าบ้านและฉี่หลังบ้านเรา กลิ่นฉี่และควันรถเข้าบ้านอย่างมาก   พร้อมทั้งส่งเสียงหลังบ้าน ทำให้รู้สึกไม่ปลอดภัย
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ สำนักงานเขตพระโขนงตรวตสอบเรื่องร้องเรียน เมื่อวันที่ 21 ก.ย. 2565 มีการดำเนินการดังนี้ 1. ขณะตรวจสอบพบมีรถจอดบริเวณดังกล่าวโดยรถทุกคันมีการดับเครื่องยนต์ ผู้ดูแลแจ้งว่าเป็นรถของพนักงานที่ทำงานบริษัทบริษัทเวณนั้นโดยปกติจะมาจอดในช่วงเช้าและนำรถออกไปในช่วงเย็นซึ่งเป็นเวลาเลิกงาน 2. เจ้าหน้าที่ ให้ผู้ดูแลสถานที่จอดรถดังกล่าวคอยตรวจตราและควบคุมดูแลรถที่มาจอดบริเวณนั้นไม่ให้มีการสตาร์ทเครื่องยนต์ทิ้งไว้ ไม่ให้มีคนสูบบุหรี่และปัสสาวะบริเวณดังกล่าว 2. ออกแบบตรวจแนะนำฯ ตามพรบ.การสาธารณสุข พ.ศ. 2535 ให้แก้ไขเหตุเดือดร้อนรำคาญ
ความเห็นของผู้แจ้ง: ปัญหาดีขึ้นเป็นวันๆ บางวันก็ยังคงเหมือนเดิม ยังยืนยันในความข้อเสนอแนะและความคิดเห็นเดิมที่ทางเราให้มาตลอด ว่าตลาดนัดลักษณะนี้ ไม่ควรอยู่ในเมืองที่มีความหนาแน่นแบบนี้ ก่อปัญหามาก ทั้งสร้างสิ่งแวดล้อมไม่น่าดู ก่อความรำคาญมาก ทั้งเสียงเพลงที่เปิดดังของพ่อค้ามาจอดรถ พื้นฟุตบาทในซอยปุณณวิถีบริเวณตลาดนัดแทบไม่มีที่เดินและพื้นเสียหายหมด ทั้งการทิ้งขยะ การรักษาความสะอาด  เมื่อคนนอกพื้นที่ เข้ามาใช้พื้นที่เพื่อแค่ทำมาหากิน การรัก เคารพและดูแลในพื้นที่ จึงไม่มี และคนที่อาศัยในพื้นที่จริงๆ กลับต้องย้ายออกไปอยู่ที่อื่น เพราะความไม่น่าดูและไม่น่าอยู่อาศัย หรือคนที่อยู่ได้คือคนที่ต้องทำใจ  การแก้ไขที่ทางเขตทำอยู่ จึงไม่ใช่การแก้ไขปัญหา แต่คือการหยุดปัญหาไว้ชั่วคราว
พื้นที่: แขวงบางจาก เขตพระโขนง กรุงเทพมหานคร